**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”, мярка 5.4 „Преработване на продуктите от риболов и аквакултури”, чл. 69, параграф 3 от Регламент (ЕС) № 508/2014 на Европейския парламент и на Съвета по Програма за морско дело и рибарство (ПМДР) 2014-2020 г.,**

**одобрени с Докладна записка № 93-3005/12.06.2020 г.**

**от Ръководителя на Управляващия орган на ПМДР 2014-2020 г.**

**Въпрос с рег. № BG14MFOP001-5.013-Q001 в ИСУН 2020 от 05.06.2020 г.**

Email на подател: v.baronov@reyafish-bg.com

Дружеството-кандидат е регистрирано през 1994 г., пререгистрирано в ТР през 2008 г. и преобразувано без ликвидация през 2019 г. В Търговския регистър данните са видими, но в НАП и НСИ се достъпват през различните ЕИК на двете дружествата. По процедура BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19” ще приложим ОПР за съответните години на съответните дружества. Трябва ли Приложение 2.3 да бъде попълнено с данни за двете дружества.

**Отговор:**

От така зададения въпрос не става ясно какъв вид преобразуване е претърпяло дружеството. Споменаването на две ЕИК насочва вниманието, че са настъпили промени в правно-организационната форма на дружеството-канидат и на този етап не може да се прецени дали той отговаря на изискванията за допустимост в т. 11 „Допустими кандидати“ съгласно Условията за кандидатстване и изпълнение по процедура BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”. Следва да се има предвид, че по настоящата процедура чрез подбор на проекти са допустими само кандидати, които са регистрирани преди 01.01.2019 г. и са осъществявали стопанска дейност.

В тази връзка в Приложение 2.3 следва да се попълни цялата относима информация за дружеството-кандидат.

**Въпрос с рег. № BG14MFOP001-5.013-Q002 в ИСУН 2020 от 08.06.2020 г.**

Email на подател: v.baronov@reyafish-bg.com

В поле „вид“ на прикачените документи не са изброени всички възможни за прилагане документи и не може да се въвежда ръчно описание на документа, както в поле/колона „вид“, така и в поле/колона „описание“. Съответно е невъзможно да се прикачат документи извън изброените от падащото меню и системата дава грешка при тестване за правилно попълване. Трябва да се отвори за въвеждане полето „вид“ и съответно в поле „описание“ системата да взима въведеното във „вид“, или да се даде възможност за попълване, за да могат да се подават всички изискуеми документи. В противен случай част от изискуемиет документи не могат да се прикачат, а ако се избере произволен документ от падащото меню не може да се открие подходящ, напр. за Свидетелство за съдимост или Удостоверение от ГИТ. В Условията за кандидатстване са изброени 14 документа за прилагане на етап подаване на формуляр, а в падащото меню са допуснати само 7 от тях.

**Отговор:**

Задължително изискуемите от страна на кандидата документи съгласно Условията за кандидатстване и изпълнение по процедура BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19” са въведени в падащото меню в т. 6 „Прикачени електронно подписани документи“ от формуляра за кандидатстване.

Документите изброени в т. 24 „Списък на документите, които се подават на етап кандидатстване“ от Условията за кандидатстване и изпълнение обхващат задължително изискуемите документи, които са описани в падащото меню и документите, които се проверяват служебно от УО на ПМДР 2014-2020 г.

В случай, че кандидатът желае да приложи още документи той има възможност да прикачи сканирани всички документи, които счита за приложими към проектното предложение независимо към кой вид документ от падащото меню.